Angra dos Reis

Angra dos Reis ye ua cidade brasileira situada ne l sul de l stado de l Riu de Janeiro, a ua altitude média de seis metros arriba de l nible de l mar, tenndo, an sou lhitoral, 365 ilhas. Apersenta ua ária de 816,3 Km² i sue populaçon, segundo stimatibas de l IBGE de 2021, ye de 210.171 habitantes. Las cidades que fázen debisa cun Angra dos Reis son: Paraty, Rio Claro i Mangaratiba, ne l território fluminense, Bananal i São José do Barreiro, ne l lhado paulista.

Antes de la chegada de ls ouropeus, era habitada por tribos andígenas tupinambás. Fui çcubierta puls pertueses an 6 de janeiro de 1502, sendo colonizada solo a partir de 1556. Depuis de 1872, antrou an decadéncia cula einouguraçon de ls caminos de fierro, qu'anterligában l Vale do Paraíba als portos de Santos i de l Riu de Janeiro.

Catadorie:Munecípios de l Riu de Janeiro